NETFLIXOVA SERIJA
OSAM GODINA NAKON OSVAJANJA KONSTANTINOPOLA
Zašto?
Mehmede.
Majko Mara.
Što radiš ovdje ovako kasno?
Tražim tebe.
Kada si posljednji put spavao?
Prije dva-tri dana?
Ne znam.
Što te muči?
Vidio sam Vlada Drakulu.
Ovdje? U palači?
Ne.
U snovima.
U strašnim snovima.
Ovo je mahnitost!
Zašto ovo činiš?!
Razorio si mi obitelj.
Ne! Štitio sam te kao brata.
Lažeš!
Oduvijek mi samo uzimaš.
Više nećeš!
Zaslijepila te mržnja, Vlade.
Ako sada odeš,
poštedjet ću te.
Vlaška će ti biti grob.
Umrijet ćeš sam.
Sufiji kažu
da su moji snovi
vizije budućnosti.
Molim se da ovo nije predznak.
Osam godina nakon epskog osvajanja Konstantinopola
Mehmeda II. više ne nazivaju pogrdno „sultan dijete”.
Mehmed je sada na Istoku najmoćniji vladar,
a na Zapadu onaj kojeg se najviše boje.
Europa je imala razloga bojati ga se.
Ispunio je Muhamedovo proročanstvo.
Osvojio je grad koji je smatran neosvojivim
i porazio Rimsko Carstvo.
Postupno je počeo razmišljati i o osvajanju
prvog, pravog Rima.
Postoje izvještaji Talijana koji su posjetili Mehmedov dvor
u kojima govore o njegovoj želji za širenjem
na zapad onoliko koliko se Aleksandar Veliki proširio na istok.
Dakle, Italija je uvijek bila na dnevnom redu.
Nakon osvajanja Konstantinopola, Mehmed je uzeo titulu Kayser-i Rum,
što znači „rimski cezar”,
pa nema sumnje koje su mu bile namjere.
U pripremi za širenje na zapad
Mehmed je po dvorovima diljem Europe uspostavio golemu mrežu špijuna.
Sultane, iz Rima smo dočuli
da papa već pokreće križarski rat protiv vas.
Zove vas „crveni zmaj apokalipse”.
Firentinska zmijo. Da si se odmah ispričao!
Djetinjaste provokacije čovjeka sa smiješnim šeširom.
Nema dvojbe u njihov stav.
Ako napadnete Europu,
suprotstavit će vam se čitav kršćanski svijet.
Kao u Konstantinopolu.
A tko će voditi tu moćnu kršćansku vojsku protiv mene?
Među njima nije bilo velikog ratnika još otkad je Hunyadi umro.
Postoji jedan vladar koji ima naklonost pape.
Hvali se da se zna boriti protiv Osmanlija i da zna kako pobijediti.
Ima li taj vladar ime?
Vlad Drakula.
Učio sam Vlada boriti se kada je još bio malen.
Neustrašiv je,
ali nije dovoljno dobar da započne rat između nas.
Je li ta informacija potvrđena?
Veliki veziru, to su samo glasine.
Zasad.
No knez Vlad nedavno je posjetio kralja u Budimu.
Knez bi trebao pažljivije birati prijatelje.
Vlad Drakula odrastao je s Mehmedom na osmanskom dvoru,
a sada je vojvoda, vladar kneževine Vlaške,
zemlje koja je osmanski vazal i saveznik,
a nalazi se u današnjoj Rumunjskoj.
No ta je kneževina zloglasna po prevrtljivosti
i stalnom mijenjanju strana između Osmanlija i Ugara.
U biti iz dana u dan nisu znali hoće li biti pod vlašću Osmanlija ili Ugara.
Vlad Drakula vrlo je zanimljiva osoba
jer je zapravo uhvaćen između tih dviju velesila.
S jedne strane kroz Balkan prodiru Osmanlije,
a s druge su strane Ugri.
Oni su zaštitnici katoličke Europe
i žele da Drakula ostane njihov štit protiv Osmanlija.
Teško ga je kontrolirati, ali im je iznimno važan.
On je bauk,
babaroga…
Njega šalju na neprijatelje
jer je zloglasan po krvoločnom ratovanju
i gotovo ga se svi boje.
Borio se protiv Osmanlija, Ugara i Moldavaca.
Protiv svih oko sebe.
Rumunji ga smatraju
jednim od najvećih vojvoda u povijesti.
U ostatku svijeta poznat je kao Drakula, krvožedni vampir,
zahvaljujući nekom Ircu iz 19. stoljeća koji je imao previše vremena
i napisao roman.
Jer čini se da je volio nabijati ljude na kolce.
Pravi Vlad Drakula, poznat i kao Vlad Tepeš, odnosno Nabijač,
1456. je preuzeo vlaško prijestolje
tako što je prethodnika ubio u dvoboju,
a suparnika natjerao da iskopa vlastiti grob i zatim mu odrubio glavu.
Vlad je iznimno krvoločan i okrutan, čak i u kontekstu srednjeg vijeka.
Odrastao je u vrlo ratobornom društvu.
Budući da je odrastao u tako pogubnim okolnostima,
razvio je vrlo mračan karakter.
Usred oštre borbe za vlast
protiv vlaške vladajuće klase i vlastelina, iliti boljara,
Drakula je priredio uskršnji banket
kako bi jednom zasvagda razriješio probleme sa suparnicima.
Poštovani moji sunarodnjaci…
moja supruga Anastasia i ja počašćeni smo što slavimo Uskrs s vama.
Baš kao što je Krist uskrsnuo,
uskrsnula je i dinastija Drăculeşti
i Vlaškoj donijela neovisnost i blagostanje!
Sviće novi dan.
Ugri nas poštuju.
I više nećemo plaćati sultanov danak.
Kneže moj, moramo biti mudri.
S Osmanlijama obavljamo velik dio trgovine
i sultanova nam vojska pruža zaštitu.
Ovo je proslava!
Bit će vremena za politiku.
Kasnije.
Nazdravimo mom suprugu, knezu Vladu!
Živio knez Vlad!
Nazdravimo Bogu…
sudbini…
mojoj divnoj supruzi
i, naravno, vama.
Vama, vi prevrtljivi, pokvareni spletkari!
Vi ste pravi neprijatelji Vlaške!
Zar bih zaboravio kako ste izdali mog oca i brata
i urotili se s mojim neprijateljima da se obogatite?!
Dimitrie,
pobrini se da naši gosti upamte ovu lekciju.
Da, kneže.
Sve boljare i njihove žene odveli su van
i nabili ih na kolce.
Nažalost, znamo i previše o mehanici nabijanja na kolac.
Nije ugodno.
Neka mi netko pomogne! Dat ću vam svoj prsten. Molim vas!
To je stravična metoda smaknuća.
Uzmete kolac koji nije baš oštar i gurnete ga u žrtvin anus.
Ne!
A zatim uzmete malj
i njime nabijate kolac sve dok ne izbije kroz rame.
Ako je krvnik majstor zanata,
može izbjeći većinu vitalnih organa,
a zatim pričvrstite kolac i ostavite osobu da umire.
Majstor tog umijeća bio je Vlad Nabijač.
Treba napomenuti da je kod uskršnjeg masakra
bilo dokaza o uroti da ga se zbaci s prijestolja.
Nagledao se brojnih rivalstava i urota
čiji je cilj bio ubiti pravomoćnog vladara i ustoličiti nekog drugog.
Boljari su ubili Vladova oca.
Njegova starijeg brata Mirceu boljari su mučili i zatim pokopali živog.
Ne mislim da je bio luđak.
To je samo politika.
U tom je periodu Vlad počeo stjecati ugled kao Vlad Nabijač.
Takvo ime ništa ne prepušta mašti.
To je bio dio njegova vladarskog identiteta,
a ujedno i tehnika za zadržavanje kontrole.
Ako može pokazati da je najopasniji u susjedstvu,
iako su susjedi veći od njega, nitko ga neće dirati.
Neka ovo bude upozorenje našim neprijateljima.
Ni pred kim neću klečati.
Tijela koja su trunula duž cesta do Târgovişta
i glasine o Vladovoj izdaji
bili su prkosna i itekako osobna poruka Mehmedu II.
da Drakulina odanost čovjeku s kojim je odrastao jenjava.
Izvor dodatne intrige i napetosti između Mehmeda i Vlada
bio je Drakulin mlađi brat Radu.
I on je odrastao na osmanskome dvoru,
ali je ostao unutar sultanova užeg kruga.
Moj je špijun iz Italije donio neugodne novosti.
Firentinac je svašta napričao.
Tvoj se brat otvoreno hvali papi da bi me mogao poraziti u ratu.
Čak se govorka da će se pridružiti križarskom pohodu protiv nas.
Kao i vaš otac.
Vlad nije moj otac.
Nije. Opasniji je od njega.
Život bi bio daleko lakši da ti vladaš Vlaškom, a ne Vlad.
On je nepredvidljiv.
-A ti si, dragi moj Radu… -Predvidljiv.
Oduvijek je bio hvalisavac.
To su samo riječi.
Možda.
Šalje li ti pisma?
Već dugo nije.
U Europi bi moje strpljenje mogli bi protumačiti kao slabost
i osmjeliti se.
To se ne smije dogoditi.
Vlad je zaboravio što mu priliči
i neću mu dopustiti da mi ometa planove na Zapadu.
Vlad ti je prisegnuo na vjernost, Mehmede.
Samo želi privući pozornost.
E pa, privukao ju je.
Dospio je na to prijestolje samo zbog moje zaštite.
Zbog mene može upravljati svojom zemljom kako želi.
No odbija doći u Istanbul kako bi mi odao počast i platio danak?
-Ponosan je… -A istodobno prijateljuje s Ugrima!
Već sam poslao glasnike…
da ga pozovu u Istanbul
da mi dokaže da mi je još uvijek saveznik i prijatelj.
Očekujem da se odmah odazove.
A što ako odbije?
To ne bi bilo mudro.
Nije bilo ugodno biti Vladov mlađi brat, a ni zapeti između Mehmeda II. i Drakule.
Dakle, nije baš bio u zavidnom položaju.
Radu je bio poznat pod nadimkom „Radu Lijepi” ili „Radu Naočiti”,
ali očito je u političkom smislu bio i veoma oštrouman.
Volio je svakojake kulture i sviđao mu se osmanski način života,
no zadržao je i svoju vlašku narav.
Sigurno je bilo teško naći se između tih dviju snažnih ličnosti.
Najdraži brate, budući da si ignorirao moja tri prethodna pisma…
Pišem ti ponovno…
u nadi da ćeš ispuniti obećanje koje si mi davno dao…
i vratiti se svom pravom domu…
u Vlaškoj.
Bliži se čas kada ćemo se morati silom suprotstaviti
protiv onih koji nas već predugo ugnjetavaju.
Obitelj je naš najdragocjeniji dar.
Odanost je sve.
Budi spreman.
S velikom naklonošću,
tvoj brat Vlad.
Sjeme Drakuline izdaje posijano je 20 godina prije toga
kada je njegov otac Vlad II. pozvan pred Mehmedova oca
sultana Murata II. zbog glasina da se udružio s Ugrima
i zaratio s Osmanlijama.
Sultane,
oprostite što vas ometam u lovu,
ali kada sam primio poziv, pohitao sam k vama.
Svih ste mi ovih godina bili odan prijatelj i saveznik.
Volio bih da i ja mogu reći isto za tebe…
Vlade Drakulu.
Govorka se da sam se udružio s Ugrima u predstojećem križarskom ratu protiv vas,
no uvjeravam vas da su to samo glasine.
Ugri su zmije kojima ne treba vjerovati.
Ako zaratim s tobom,
neka te tješi činjenica da ću te ubiti časno,
licem u lice.
Neću ti zabiti nož u leđa.
Sultane, morate mi vjerovati!
Što mi jamči
da se po povratku kući
podvijena repa
nećeš udružiti s nevjernicima u ratu protiv mene?
Kao dokaz svoje vječne odanosti
dajem vam ono najdragocjenije što imam.
Svoje sinove: Vlada i mog najmlađeg, Radua.
-Oče, kako nam možeš to učiniti? -Tišina!
Kneže Vlade, kneže Radu…
Kao sultan,
prihvaćam vas pod svoju skrb kao zatočenike.
Odsada nadalje vaša će odanost zauvijek pripadati meni,
a jednoga dana i momu sinu Mehmedu.
Ako vaš otac prekrši svoju prisegu,
bit ćete pogubljeni.
Hvala vam, sultane.
To je plemićko uzimanje taoca.
Ta su dva dječaka odvedena iz svog doma,
onemogućen im je bilo kakav kontakt s obitelji
i usto su se bojali da će ih na tome stranom dvoru zadaviti
ako im otac ikako pogriješi.
Bili su pijuni u političkoj igri.
Jednog ću se dana vratiti po vas.
To je užasna igra.
Puna je trauma i izdaje
i Vlad je savršen primjer
posljedica kakve takav život ostavlja na ljudskoj psihi.
Dva desetljeća poslije Mehmed je, kao i njegov otac Murat II. ,
suočen s potencijalnom pobunom dinastije Drăculeşti.
U vlašku je prijestolnicu poslao izaslanike
sa zahtjevom da Vlad otplati svoj dug sultanu.
Vlad je bio vazal Osmanlija i morao im je biti odan.
Njegova se vojska morala boriti uz osmansku vojsku
gdje god bi to bilo nužno.
I, naravno, što je najvažnije, morao je plaćati godišnji danak.
Na taj ste način održavali mir.
Ovako su izgledali zlatnici
krajem 15. stoljeća.
Bili su vrlo mali, ali iskovani od gotovo čistog zlata.
A Vlad je godišnje morao davati 2000 takvih zlatnika,
ali očito nije,
jer Mehmed je poslao izaslanike sa zahtjevom
da isplati 10 000 zlatnika, što je petogodišnji dug.
To nam pokazuje da od preuzimanja prijestolja u Vlaškoj
Vlad nije plaćao danak osmanskom sultanu.
Problemi s Mehmedom nastali su upravo zato što je odbio plaćati danak.
Dobro došli u Târgovişte!
Vjerujem da putovanje nije bilo predugo, paše.
Hvala, kneže Vlade.
Mehmed II. Osvajač, vladar dviju zemalja, vladar dvaju mora,
rimski cezar i sultan nad sultanima
šalje vam pozdrave.
Sultan nad sultanima
sigurno vas nije poslao samo da mi donesete rahat-lokum.
Kneže Vlade, sultan zahtijeva…
Da vam uštedim vrijeme…
Mehmed želi da dođem u prijestolnicu,
platim navodni dug i poklonim mu se.
Iskaz odanosti.
Odanost treba biti uzajamna.
Zar ne?
Kruže glasine o tome komu ste odani…
-Usudite se sumnjati u kneževu odanost? -Mir.
Bogatstvo mog kraljevstva potrošeno je na branjenje sultanovih granica
od strane Ugara i drugih koje zabrinjavaju njegove pustolovine.
Vlaška je riznica prazna.
Ali zakleli ste se na plaćanje danka.
To je bio preduvjet da vam sultan dopusti da zauzmete prijestolje.
Dopusti?
Dopusti!
Sultan je bio vrlo popustljiv zbog vašeg prijateljstva.
I u Europi imamo prijatelje.
Vođe koji kažu da je krajnje vrijeme da im budem ravnopravan.
Iskazuju mi poštovanje.
Spominjete odavanje počasti…
a nitko od vas nije se udostojio skinuti šešir
pri dolasku na moj dvor.
Kneže, godinama ste bili na našem dvoru.
Znate da nam osmanska kultura ne dopušta da u javnosti ogolimo glavu.
Ali sada ste na mom dvoru.
Čini se da smo u pat-poziciji.
Ali imam rješenje.
Neka si Mehmed nađe novog saveznika…
a vi više nikada nećete morati skidati šešir.
U mongolskoj i turskoj tradiciji glasnici se ne diraju.
Ti su izaslanici bili simbol Mehmeda.
Dići ruku na osmanskog izaslanika isto je što i dići ruku na samog Mehmeda.
Vlad je time Mehmedu poslao najjasniju moguću poruku.
Poruka je bila jasna. Više nije htio mir.
Bila je to objava rata.
Zar misli da ću to samo ignorirati?
Godinama si ga ignorirao
i dopuštao mu da ne plaća danak!
Sada kada ima potporu Ugara i pape
više te se ne boji.
Bio sam mu poput brata kad ga je otac napustio.
Mehmede, zaboravi na onog dječaka koji je tako davno došao k nama.
On više ne postoji.
Hoće li ti zurenje u taj zemljovid ublažiti jade?
Gulbahar Hatun Mehmedova je bračna družica
i majka njegova sina, princa Bajazida II.
Novi ratni pohod?
Oca ti šaljem u Vlašku, na misiju.
Knezu Vladu?
Dakle, istina je.
Vlad se udružio s Ugrima.
Hamza-beg dovest će Vlada ovamo da primi svoju kaznu.
Ne možeš poslati nekoga drugog?
Tvoj je otac najbolji ratnik kojeg znam,
a i poznaje Vlada bolje no itko na mom dvoru, čak i Radu.
Znam za ono s izaslanicima…
Gulbahar,
Hamza-beg vratit će se do Bajazidova rođendana.
Obećavam ti.
Osmanlije su odlučili da je najbolje rješenje
ugrabiti Vlada i silom ga dovesti u Istanbul da odgovara Mehmedu.
Smislili su plan koji se vrtio oko dvije ključne osobe s osmanskog dvora.
Prva je bio Grk, prvotno zvan Thomas,
koji je u planu služio kao mrkva.
On je bezazleni birokrat.
Njegova je uloga bila otići na Vladov dvor
i uvjeriti ga da dođe razgovarati s Mehmedom
te ga na taj način izmamiti van, u vlašku divljinu.
Hamza-beg je pak bio zadužen za drugi dio plana.
On je bio Mehmedov suborac
još od osvajanja Konstantinopola.
Zdravo, Hamza-beže!
Stari prijatelju!
Neočekivano iznenađenje.
U nekim se izvorima svakako navodi da je namjera bila uhvatiti Vlada Drakulu.
No iako bi možda više volio da ga dovedu živog,
mislim da bi sultanu u tom trenu bilo sasvim prihvatljivo i da ga dovedu mrtvog.
Hamza-beže, kneže, svi smo mi već dugo prijatelji.
Siguran sam da se ovaj nesporazum sa sultanom može lako riješiti.
-Nesporazum? -Da!
Nema ovdje nikakvog nesporazuma.
Sada se razumijemo…
učitelju.
Činjenica da je Mehmed 1461. predložio…
SREDNJOVJEKOVNI POVJESNIČAR
…sastanak u Giurgiuu, putem Thomasa Katabolinosa,
dvorskog spisatelja,
i sokolara Hamza-bega
pokazuje da ni osmanska ni vlaška strana
više nisu bile voljne pregovarati mir, već su bile spremne za igru.
Vlad je imao vlastitu mrežu špijuna,
pa je kao odgovor na njihovu zamku smislio protuzamku,
čime se dočepao vrijednih zarobljenika,
ponajprije Mehmedova sudruga Hamza-bega.
Što si mi ono rekao kad sam još bio dječak?
Upoznaj neprijatelja kao samoga sebe.
Ti si budala!
Mehmed će doći po tvoju glavu.
A ja ću ga čekati.
Ali što ćemo s tobom?
Izdajico!
Dodaj to našoj zbirci.
Povedite ovu dvojicu.
Ostale ubijte!
Vlad je u tome trenu bio korak ispred.
BUGARSKA 1462.
Nakon što je zaskočio Hamza-bega i Thomasa Katabolinosa,
Vlad je prodro u osmansku Bugarsku duž 800 km granice
i pobio na tisuće muškaraca, žena i djece.
„Sultane Mehmede Fatihu,
rečeno mi je da si zatražio da te posjetim.
Nažalost, moram odbiti.
Od danas nadalje smatraj me svojim neprijateljem.
Kukavica si.
Skrivaš se iza svoje vojske i zidina, kao i Konstantin prije tebe.
Ako želiš zauzeti Europu, morat ćeš mene poraziti.
A obojica znamo
da to ne bi preživio. ”
Vlad je vrlo jasno rekao:
„Ovakvom političkom gestom
dajem ti do znanja da su mostovi među nama porušeni.
Čekam te na svom terenu. ”
Poslao je Hamza-begove perle.
Vlad će umrijeti zbog ovoga!
-Mami te u zamku. -Ne, nego mi prijeti!
Sultane, dajte da odvedem vašu vojsku u Vlašku
i uzmem glavu toj arogantnoj budali.
Ja bih trebao voditi sultanovu vojsku
da vratim čast obitelji.
Kneže Radu, niste još nikada bili na čelu vojske
i bojim se da bi se moglo ispostaviti
da krv uistinu nije voda.
Što to znači?
Da vaša obitelj ima naviku izdati sultana.
Dosta!
Sam ću voditi svoju vojsku.
Ovo je između mene i Vlada.
Otići ću u Vlašku i prije nego što ga ubijem
gledat će me kako mu oduzimam ono što mu je najdragocjenije:
njegovu prijestolnicu, Târgovişte.
Sultane moj, vaš pohod na Korint tek je počeo.
Neka Mahmud-paša pođe u Vlašku umjesto vas.
-Mahmud-pašo. -Sultane.
-Kneže Radu. -Sultane.
Obojica ćete poći sa mnom.
A kada Vladu uzmem glavu,
ti ćeš, Radu, sjesti na vlaško prijestolje.
Majko Mara, moraš smjesta poći u Budim.
Ugri te poštuju. Moram znati koja je njihova uloga u ovome.
Obojica su znali da se sprema rat, ali u tom je trenu Mehmed shvatio dvoje.
Prvo, da će Vlaška biti vrlo tvrd orah.
Teren će ići u prilog braniteljima.
Zna da mu je Vlad Drakula dostojan protivnik na bojištu.
No tu je i golema uvreda koju je pretrpio
u svemu što je prethodilo tom ratu.
Mehmed je okupio golemu vojsku,
gotovo jednako veliku kao ona kojom je osvojio Konstantinopol.
Njegova zavada s Vladom Drakulom više se ne može okončati bez krvoprolića.
U međuvremenu, knez Nabijač u Ugarskoj traži pomoć jedine europske vojske
koja se na bojištu može suprotstaviti Osmanlijama.
-Jesu li to… -Da, kralju Matija.
Nosovi i uši svih Turčina i Bugara koje sam pobio kad sam prešao Dunav,
osim onih koji su živi izgorjeli u svojim domovima.
Da.
23 844.
Vijesti o vašem uspješnom pohodu protiv Osmanlija
već su se proširile Europom.
Doduše, bez ovako živopisnih detalja.
Sam je papa rekao:
„U predstojećem križarskom pohodu trebat će nam netko s vašim talentima.
Netko tko će znati poraziti Mehmeda. ”
Vjerujte mi, ubit ću sultana.
Ali, kralju Matija…
Mehmedov je bijes neobuzdan.
Doći će u proljeće, zlih namjera i svom svojom silom.
Ali kada se vi i vaša moćna vojska
udružite sa mnom…
Osvajač će nedvojbeno biti poražen.
Sve u svoje vrijeme.
U narednim ćemo tjednima poslati izaslanika s našim planovima.
Vlad je jasno rekao:
„Pogledajte što smo učinili Osmanlijama. Mene želite da se borim s njima.
I, usput,
donio sam vam dvije vreće njihovih nosova, ušiju i glava. ”
Matija Korvin samo je iskorištavao Vlada.
Ugri su s Vladom postupali isto kao i Osmanlije,
kao s pijunom u većoj političkoj igri.
Iskorištavat će ga dok im bude koristan, a onda će ga ostaviti na cjedilu.
Oče, povedi me sa sobom.
Bez brige, uskoro ćeš sa mnom u rat.
Ali već neko vrijeme treniram s janjičarima! Moj je mač oštar.
Mač ti je možda oštar, Bajazide,
ali nisi spreman.
Moraš proučavati strategiju i taktiku.
Aleksandra i Cezara.
Bajazide, moram razgovarati s tvojim ocem.
Je li moj otac mrtav?
Vjerujemo da ga Vlad drži kao taoca.
On je čudovište!
Kako si ga ikada mogao zvati bratom?
Vratit ću se s Hamza-begom, obećavam.
Kada nađeš Vlada,
pobrini se da pati.
Mehmed je 26. travnja 1462. krenuo u Vlašku,
gdje je o sudbini jednog osmanskog taoca već odlučeno…
Bez brige, Katabolinos-pašo.
Vaš sultan stiže da vas spasi.
…i gdje ga je čekao Vlad Drakula.
Prijevod titlova: Matija Pospiš